石岐話

石岐話係喺中山嘅一種粵語方言，基本上可以同廣州話傾得埋，但同廣州話嘅語音同詞彙有啲差別。中山人通常識石岐話同廣州話，但係廣州人或者香港人就未必識講同聽得明石岐話。

詞彙 
以下比較唨石岐話戥廣州話詞彙上嘅差異。

語音 
以下爲石岐話音系介紹。

聲母 
聲母大致上同廣州話差唔多。廣州話同石岐話嘅分別：
 溪母大多數都保留返個/kʰ/音，唔會變咗曉母。例子有「庫」/kʰu/；
 疑母冚𠾴唥都保留/ŋ/音。例子有「魚」/ŋy/；
 非敷奉母合口三等字讀/hu/，譬如「風」/hong/。

/h/喺後元音/u/、/o/前接近/x/。

韻母 

石岐話同廣州話有以下大概嘅對照：
 廣州話 -ei 音 係對應石岐話 -i 音，譬如「幾」/ki/、「其」/kʰi/、「皮」/pʰi/、「四」/si/。
 有啲廣州話 -eoi 音係對應石岐話 -yu 音，譬如「居」/ky/、「娶」/tsʰy/。
 古效攝一等同埋古遇攝一等幫端系字冇撈亂到，譬如「寶」/pou/、補 /pu/。即係有啲廣州話 -ou 音係對應石岐話 -u。
 有啲廣州話 -eoi 音係對應石岐話 -ui 音，譬如「累」/lui/、「推」/tʰui/。
 有啲廣州話 -am 音係對應石岐話 -om 音，譬如「甘」/kom/、「盒」/hop/。
 有啲廣州話 -ing 音係對應石岐話 -eng 音，譬如「榮」/eng/(?)。

聲調 
石岐話係最少聲調嘅粵語方言，淨係得六聲四調，應該係因爲受咗客家話影響。聲調嘅兩大特徵如下：
 石岐話嘅陽平係51，同廣州話嘅21/11好唔同
 石岐話嘅上聲同去聲冇分陰陽，中入同陽入亦都結合咗

粵語方言